Tot in die 17de eeu het die Europeërs van Egipte, die land van die piramides, sfinkse en Farao's, 'n baie skewe beeld gehad: daarvolgens was die ou Egipte ŉ geheimsinnige ryk, waarin mense met towery en waarsêery omgegaan het.
Hoewel daar in die 17de eeu reeds talle geskrifte en inskripsies op papirus gevind was, kon niemand die skrif van die ou Egiptenare lees nie. Op 2 Julie 1798 het 'n Franse leer onder aanvoering van Napoleon Bonaparte in Egipte aan wal gestap. Frankryk was in daardie stadium in 'n oorlog met Engeland gewikkel, en die Franse het gemeen om die Engelse mag deur 'n inval in Egipte, wat 'n bondgenoot van Engeland was, te skaad.
Saam met Napoleon was 175 geleerdes, wat na Egipte gekom het om soveel moontlik van die ou Egiptiese beskawing te ontdek en te bestudeer. Die militêre veldtog was 'n algehele mislukking, maar die wetenskaplike ondersoek was 'n reuse-sukses. Die geleerdes het 'n groot hoeveelheid oorblyfsels gevind wat aan die wêreld die ware toedrag van sake in die ou Egipte geopenbaar het.
1 Die ontdekking van die Rosetta-steen
4.1 Fonetiese lees
4.1.2 Fonetiese aanvullers
4.2 Semantiese lees
4.3 Bykomende tekens
5 Eenvoudige voorbeeld
Die ontdekking van die Rosetta-steenWysig
In 'n klein fort in die Nyl-delta naby Rosetta (tans Rashid) het die Franse soldate 'n blok swart basalt ontdek met 'n inskripsie wat die grootheid van farao Ptolemaios V besing het. Op die klip, wat later as die Rosetta-steen bekend gestaan het, is inskripsies in drie verskillende skrifte gevind: hiërogliewe (die oudste skrif wat deur die Egiptenare gebruik is), Demotiese skrif ('n latere Egiptiese skrif) en Grieks.
Die ontsyfering van die twee Egiptiese skrifte was die werk van die Franse geleerde Jean-Francois Champollion. Hy het die Egiptiese skrif woord vir woord met die Griekse teks vergelyk en sodoende ontdek wat die Egiptiese skrif beteken het. Na die verowering van Egipte deur Engeland in 1801 is die Rosetta-steen na Londen gebring, waar dit tans in die Britse Museum bewaar word.
Die heel eerste skrif van Egipte was hiëroglifies (van die Grieks hieros, wat “heilig" beteken, en gluphe, wat “sny" beteken). Die Egiptenare het hierdie skrif ongeveer drieduisend jaar, voor die geboorte van Christus begin gebruik, omtrent in die tyd van die groot piramides, en dit is dus een van die oudste skryfvorms ter wêreld.
KENNIS, 1980, ISBN 0798108258, volume 3, bl. 438
Adkins, Lesley (2000). The Keys of Egypt: The Obsession to Decipher Egyptian Hieroglyphs. HarperCollins Publishers. ISBN 0-06-019439-1. Onbekende parameter |coauthors= geïgnoreer (help)
Ontsluit van "https://af.wikipedia.org/w/index.php?title=Egiptiese_hiërogliewe&oldid=2065573"